laion/Wikipedia-Exotic huggingface dataset:
פרנסיסקו טרינקאו

פרנסיסקו אנטוניו משאדו מוטה קטסרו טרינקאו (בפורטוגזית: Francisco António Machado Mota Castro Trincão; נולד ב-29 בדצמבר 1999), המוכר בקיצור כפרנסיסקו טרינקאו, הוא כדורגלן פורטוגזי, המשחק בעמדת הקיצוני בספורטינג ליסבון ובנבחרת פורטוגל. ב-4 באפריל 2016 ערך טרינקאו את הופעת הבכורה שלו במדי בראגה ב' נגד פרימונדה במסגרת ליגת המשנה בפורטוגל. ב-28 בדצמבר 2018 שיחק את משחק הגביע הראשון שלו עם הקבוצה הראשונה של בראגה בניצחון 4–0 נגד ויטוריה סטובאל. ב-2 בינואר 2019, חמישה ימים לאחר משחק הגביע, ערך את הופעת הבכורה שלו במדי בראגה הבוגרת נגד מאריטימו במסגרת הליגה הפורטוגלית. כבש את שערו הראשון במדי בראגה ב-12 בדצמבר 2019, במשחק האחרון בשלב הבתים של הליגה האירופית נגד סלובן ברטיסלאבה. המשחק הסתיים בתוצאה 4–2 לטובת בראגה, בו רשם טרינקאו שער ובישול. ב-4 בינואר 2020 הבקיע את שער הליגה הראשון שלו כשקבוצתו ניצחה 7–1 את בלננסש. ב-25 בינואר 2020, שיחק טרינקאו לראשונה בגמר גביע הליגה הפורטוגלית נגד פורטו, לאחר שעלה מהספסל בדקה ה-50. אותו משחק הסתיים בניצחון של בראגה בתוצאה 1–0. בחורף 2020 חתם בברצלונה תמורת 31 מיליון אירו, כשחוזהו נכנס לתוקף ב-1 ביולי 2020. ב-7 בפברואר 2021 כבש את שער הבכורה שלו במדי ברצלונה, בניצחון 2–3 על ריאל בטיס. ב-4 ביולי 2021 הושאל טרינקאו לוולברהמפטון וונדררס לעונה אחת. ב-13 ביולי 2022 הושאל לספורטינג ליסבון. ביולי 2018 היה טרינקאו חלק מנבחרת פורטוגל עד גיל 19, שזכתה באליפות אירופה עד גיל 19 לאחר שגברה 4–3 על נבחרת איטליה לאחר תוספת הזמן, באותו המשחק הוא רשם שער ובישול. יחד עם חברו לנבחרת, ג'וטה, סיים טרינקאו כמלך השערים של הטורניר עם חמישה שערים. טרינקאו אף השתתף עם הנבחרת הפורטוגלית עד גיל 20, במסגרת גביע העולם עד גיל 20, כשבמהלך הטורניר הוא כבש שער אחד נגד נבחרת דרום קוריאה. ב-5 בספטמבר 2019 ערך את הופעתו הראשונה במדי נבחרת פורטוגל הצעירה (עד גיל 21) נגד נבחרת גיברלטר הצעירה, באותו המשחק הוא רשם שער ובישול. ערך את הופעת הבכורה שלו בנבחרת פורטוגל הבוגרת ב-5 בספטמבר 2020, כשהחליף את ברנרדו סילבה בדקה ה-78, בניצחון 1–4 על קרואטיה. ברצלונה גביע המלך הספרדי: 2020/2021 ספורטינג ליסבון ליגת העל הפורטוגלית: 2023/2024 מדיה וקבצים בנושא פרנסיסקו טרינקאו בוויקישיתוף פרנסיסקו טרינקאו, ברשת החברתית אינסטגרם פרנסיסקו טרינקאו, באתר Transfermarkt פרנסיסקו טרינקאו, באתר Soccerway פרנסיסקו טרינקאו, באתר BDFutbol פרנסיסקו טרינקאו, באתר WorldFootball.net פרנסיסקו טרינקאו, באתר National Football Teams פרנסיסקו טרינקאו, באתר FootballDatabase.eu פרנסיסקו טרינקאו, באתר ESPN יש חלוץ, אך לעונה הבאה: טרינקאו חתם בבארסה, באתר ONE‏, 31 בינואר 2020 ספרד: ברצלונה ניצחה 2:3 את ריאל בטיס, באתר וואלה, 7 בפברואר 2021
חצי האי אוסטנס

חצי האי אוסטנס (באנגלית: Austnes Peninsula) הוא חצי אי קצר ורחב, המכוסה קרח, המהווה את הקצה דרום-מזרחי של מישור אדוארד השמיני בארץ קמפ שבאנטארקטיקה. חצי האי מסמן את הקצה הצפוני של הכניסה למפרץ אדוארד השמיני. בקצהו של חצי האי מצויה כף גוטלי. שיא גובהו של חצי האי - 39 מטרים מעל פני הים. לשון היבשה מופתה על ידי קרטוגרפים נורווגים, בהתבסס על תצלומי אוויר שצולמו על ידי משלחת לארס כריסטנסן בינואר-פברואר 1937. הקרטוגרפים הנורווגים קראו לחצי האי בשם "Austnes" שמשמעו בנורווגית "המזרחי ביותר", בשל מיקומו ביחס למישור אדוארד השמיני, ממנו הוא בולט. • Defense Mapping Agency 1992, Sailing Directions (planning Guide) and (enroute) for Antarctica, P 421 חצי האי אוסטנס באתר הסקר הגאולוגי של ארצות הברית חצי האי אוסטנס באתר הגאזט האנטארקטי של ממשלת אוסטרליה חצי האי אוסטנס באתר הגאזט האנטארקטי המשווה SCAR של ממשלת אוסטרליה מפת חצי האי אוסטנס חצי האי אוסטנס באתר marineregions גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי
הרפסטואידה

הרפסטואידה (שם מדעי: Herpestoidea) היא על-משפחה של טורפים דמויי חתול, הקרובה לגחניים ובעלות קירבה רחוקה יותר לחתוליים. קבוצה זו הוגדרה ב-1845 בידי החוקר הצרפתי שארל לוסיאן בונפרטה והיא כוללת כיום 3 משפחות: הצבועיים, הנמייתיים וטורפי מדגסקר. מיני הקבוצה חיים בטבע באפריקה ובדרום ודרום-מזרח אסיה. טורפי מדגסקר כשמם אנדמיים לאי מדגסקר שממזרח לאפריקה. רובם הם שוכני עצים בעלי טפרים רחבות שאינם יכולים להיכנס לכפה והם אוכלי כל או טורפים היכולים לצוד טרף גדול יחסית, באמצעות שרירי הלסתות החזקים שלהם. בניגוד לשאר דמויי החתולים רבים מהם חיים בלהקות קטנות עד בינוניות והצבועים יכולים להתעמת אפילו עם אריות בקבוצות גדולות מספיק. הגדול בבני הקבוצה הוא צבוע נקוד שמגיע למשקל של מעל 70 ק"ג והוא בעל עוצמת נשיכה חזקה מאוד. בעבר היו בקבוצה טורפים גדולים אף יותר כמו הדינוקרוקוטה שהגיע למשקל של 300 קילוגרם, דומה מאוד לטיגריס מודרני, כך שהיה טורף-על אימתני. קבוצה Hyaenidae משפחה לופוקייניים (Lophocyonidae) - נכחדה משפחה צבועיים (Hyaenidae) משפחה פרקרוקוטיים (Percrocutidae) - נכחדה קבוצה Herpestidae משפחה נמייתיים (Herpestidae) משפחה טורפי מדגסקר (Eupleridae)
כף גוטלי

כף גוטלי (באנגלית: Cape Gotley) היא לשון יבשה המהווה את הקצה המזרחי של חצי האי אוסטנס, בצד הצפוני של הכניסה למפרץ אדוארד השמיני, שבאנטארקטיקה. לשון היבשה מופתה על ידי קרטוגרפים נורווגים, בהתבסס על תצלומי אוויר שצולמו על ידי משלחת לארס כריסטנסן בין השנים 1936–1937. האזור מופה מחדש על ידי משלחת החקר האנטארקטית הלאומית של אוסטרליה. הקרטוגרפים הנורווגים קראו לחצי האי "אוסטנסטאנגן" ("Austnestangen" ; בנורווגית: "הלשון של הכף המזרחית", כאשר לחצי האי הם קראו "אוסטנס" שמשמעו "המזרחי"). לאחר המיפוי החדש על ידי משלחת החקר האנטארקטית הלאומית של אוסטרליה, נתנה, בשנת 1958, ועדת השמות האנטארקטית של אוסטרליה לכף את שמה הנוכחי. הכף נקראת כיום על שמו של א. ו. גוטלי (A.V. Gotley), שהיה המפקד של משלחת החקר שנשלחה על ידי משלחת החקר האנטארקטית הלאומית של אוסטרליה לחקור את האי הרד בשנת 1948. כף גוטלי באתר הסקר הגאולוגי של ארצות הברית כף גוטלי באתר הגאזט האנטארקטי של ממשלת אוסטרליה כף גוטלי באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי
תמיכה טכנית

תמיכה טכנית (באנגלית: Technical support) היא מכלול השירותים שארגונים מספקים ללקוחות, המשתמשים במוצרים או בשירותים הטכנולוגיים שהם מספקים. מרבית החברות מציעות תמיכה טכנית עבור השירותים או המוצרים שהן מוכרות, שכלולה לעיתים במחיר רכישת המוצר, ולעיתים על מנת לקבלה נדרש תשלום נוסף. התמיכה הטכנית מתבצעת לרוב באמצעות טלפון, דואר אלקטרוני, אתר אינטרנט או כלי אחר שדרכו יכולים המשתמשים לדווח על בעיות טכניות. לארגונים גדולים יותר יש לעיתים קרובות מחלקת תמיכה טכנית פנימית העומדת לרשות צוות העובדים, לפתרון בעיות הקשורות לתפעול מערכת המחשוב של החברה. כיום, משתמשים רבים מסוגלים למצוא פתרונות לבעיות טכניות בעצמם באמצעות האינטרנט, על ידי חיפוש במנועי החיפוש או באתרים המרכזים הסברי וידאו כמו יוטיוב, כאשר לעיתים קרובות ישנם אף משתמשים מנוסים המוכנים לסייע למשתמשים הלא-מנוסים למצוא פתרונות טכניים לבעיות בהן הם נתקלו. עם השימוש הגובר בטכנולוגיה בעידן המודרני, ישנה גם דרישה גוברת לספק תמיכה טכנית לציבור. בשל כך, לאורך השנים, ארגונים רבים העבירו את מחלקות התמיכה הטכנית שלהם ואת המוקדים הטלפוניים למדינות שבהן משכורות העובדים נמוכות באופן משמעותי. חברת דל נמנתה עם החברות הראשונות שהעבירו את מחלקות התמיכה הטכנית ושירות הלקוחות שלהן להודו, בשנת 2001. עבור עסקים שנדרשים לספק תמיכה טכנית ללקוחותיהם, מיקור החוץ מאפשר לוודא זמינות גבוהה יחסית של אנשי תמיכה טכנית המסוגלים לסייע ללקוחות. צורך זה עשוי להיות מובהק יותר במהלך שעות העומס למוקד, ובתקופות של פעילות שיא כתוצאה ממכירת מוצרים חדשים. כמו כן, המניע העיקרי למיקור חוץ הוא רצון מנהלי העסק לספק ללקוחות רמת שירות גבוהה בעלות נמוכה ככל הניתן. Dell moves outsourced jobs back to U.S. shores ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
נקודת קלואה

נקודת קלואה (באנגלית: Kloa Point) היא לשון יבשה בולטת מצידו המערבי של מישור אדוארד השמיני שבאנטארקטיקה. הנקודה ממוקמת 5.6 קילומטרים צפונית לכף גוטלי. הנקודה היא חלק מאזור ציפורים מוגן מיוחד (סוג של אזור אנטארקטי מוגן במיוחד) בשל מושבת הפנגווין הקיסרי באזור. לשון היבשה מופתה על ידי קרטוגרפים נורווגים בהתבסס על תצלומי אוויר של משלחת לארס כריסטנסן בין השנים 1936–1937. לשון היבשה מופתה בשנית, בדיוק רב יותר, בשנת 1959, על ידי ג'י. סי. ארמנסטרונג (J.C. Armstrong) ממשלחת החקר האנטארקטית הלאומית של אוסטרליה הקרטוגרפים קראו ללשון היבשה בשם זה "Kola" - "טופר", בשל צורתה. • Defense Mapping Agency 1992, Sailing Directions (planning Guide) and (enroute) for Antarctica, P 421 • Oliver L. Austin, editor, Antarctic Bird Studies, P 66 נקודת קלואה באתר הסקר הגאולוגי של ארצות הברית נקודת קלואה באתר הגאזט האנטארקטי של ממשלת אוסטרליה נקודת קלואה באתר הגאזט האנטארקטי המשווה SCAR של ממשלת אוסטרליה מפת אזור נקודת קלואה גאזט השמות האנטארקטיים הרשמי של ארצות הברית מידע גאוגרפי והיסטורי אזורי ציפורים מוגנים מיוחדים באנטארקטיקה על פי אמנת אנטארקטיקה מידע היסטורי על גילוי ומיפוי הנקודה
כף בות'בי

כף בות'בי (באנגלית: Cape Boothby) היא לשון יבשה במזרח אנטארקטיקה בצידו המזרחי של חצי אי הבולט ממישור אדוארד השמיני שבאנטארקטיקה. לשון היבשה מצויה 6.4 קילומטרים צפונית לנקודת קלואה, מצפון בסמוך למפרץ אדוארד השמיני. הנקודה התגלתה ב-28 בפברואר 1936, על ידי אחת ממשלחות דיסקברי, שהפליגה על ספינת המחקר המלכותית ויליאם סקורסבי (RRS William Scoresby). הכף נקראת על שמו של לוטננט קומנדר סי. אר. יו. בות'בי (C.R.U. Boothby), מחיל המילואים הימי המלכותי, שהיה רב החובל של הספינה. • Defense Mapping Agency 1992, Sailing Directions (planning Guide) and (enroute) for Antarctica, P 421 כף בות'בי באתר הסקר הגאולוגי של ארצות הברית כף בות'בי באתר הגאזט האנטארקטי של ממשלת אוסטרליה כף בות'בי באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
More.tv

More.tv היא חברה רוסית, שעיקר פעילותה הוא במתן שירותי צפייה ישירה בשיטת Over the Top של ספריית סרטים ותוכניות טלוויזיה, שחלק מהם תוכן מקורי, תמורת מינוי חודשי. שירותיה זמינים בכל העולם והיא נחשבת לאחד משירותי הזרמת מדיה הגדולים במזרח אירופה. בשנותיו הראשונות נקרא "Videomore". פסיכו (2020), סדרת טלוויזיה בבימויו של פיודור בונדרצ'וק שעה לזריחה (2020), סדרת טלוויזיה בכיכובו של קונסטנטין חבנסקי כבודו (2021), סדרת טלוויזיה בכיכובו של אולג מנשיקוב, רימייק רוסי לסדרה הישראלית באותו השם. מדיה וקבצים בנושא More.tv בוויקישיתוף אתר האינטרנט הרשמי של More.tv (ברוסית) More.tv, ביישום טלגרם More.tv, ברשת החברתית VK More.tv, סרטונים בערוץ היוטיוב ערך זה הוא קצרמר בנושא רוסיה ובנושא חברות. אתם מוזמנים לתרום לוויקיפדיה ולהרחיב אותו.
יחסי דנמרק–קניה

יחסי דנמרק–קניה הם היחסים הדו-צדדיים בין דנמרק לבין קניה. ראש הממשלה הדני אנדרס פוג ראסמוסן ביקר ב-26 בנובמבר 2008 במחנה קארן בליקסן בקניה. ב-17 בדצמבר 2009, נשיא קניה מוואי קיבאקי ביקר בדנמרק. קניה כבר תקופה ארוכה היא שותפה של דנמרק בפיתוח. הסיוע הדני לקניה החל לאחר עצמאותה של קניה בשנת 1963. קניה היא אחת מארבע המדינות הראשונות שקיבלו מדנמרק סיוע בפיתוח. ב-1989, קניה הייתה אחד מהמדינות הראשונות שהשתתפו בתוכנית הדנית לסיוע למדינות. התוכנית שואפת לקדם ממשל תקין וכיבוד זכויות האדם בקניה ולהרחיב את המרחב הדמוקרטי. דנמרק תומכת יחד עם תורמים אחרים, באסטרטגיה לקידום ממשל תקין, בדגש על תחומי הליבה, כמו המאבק בשחיתות, רפורמות שיפוטיות, רפורמות במשטרה ובשירות בתי הסוהר. דנמרק עוזרת למגזר החקלאות בקניה. דנמרק תומכת בפיתוח המסגרת המוסדית הכוללת למגזר, לתשתית, להגדלת הגישה לאשראי וכיוון כללי בשוק. 198 מיליון קרונה דנית נתרמו בתקופה בין השנים 2005 ל-2010. דנמרק מחזיקה בקניה שגרירות בניירובי וקונסוליה כללית במומבסה, אולם קניה לא מחזיקה אף נציגות דיפלומטית בדנמרק, והיא מיוצגת בדנמרק, באמצעות שגרירותה בסטוקהולם, שוודיה. "Statsministeren besøger Karen Blixen Camp i Kenya". STM.dk (בדנית). 26 בנובמבר 2008. אורכב מ-המקור ב-2011-10-05. נבדק ב-31 במרץ 2011. {{cite news}}: (עזרה) "Leaders at COP 15". Hindustan Times. 18 בדצמבר 2009. נבדק ב-31 במרץ 2011. {{cite news}}: (עזרה) "Denmark — Kenya Partnership" (PDF). Ministry of Foreign Affairs (Denmark). p. 56. ISBN 87-7667-399-5. אורכב מ-המקור (PDF) ב-19 ביולי 2011. נבדק ב-31 במרץ 2011. {{cite web}}: (עזרה) אתר על יחסי מדינות
יחסי קניה–רוסיה

יחסי קניה–רוסיה הם היחסים הדו-צדדיים שבין רפובליקת קניה לפדרציה הרוסית. רוסיה כוננה יחסים דיפלומטיים עם קניה ב-14 בדצמבר 1963, ומאז שמרה על יחסים טובים עם מדינת האגמים הגדולים של אפריקה. במהלך המלחמה הקרה קניה הייתה חלק מהמדינות הבלתי-מזדהות וכך שמרה על יחסים טובים עם ברית המועצות. ברית המועצות אף הציעה מלגות לסטודנטים מקניה ללמוד במדינה. באוקטובר 2019 ערך הנשיא אוהורו קניאטה ביקור ברוסיה והשתתף בפסגת רוסיה אפריקה בסוצ'י. קניה ורוסיה הסכימו להקים מועצה עסקית שתפקח על תוכניות סחר והשקעות משותפות. בנובמבר 2010 ביקר בניירובי שר החוץ הרוסי סרגיי לברוב. הוא ניהל שיחה עם נשיא קניה מוואי קיבאקי ושיחות עם ממלא מקום שר החוץ ג'ורג' סאיטוטי. לברוב היה שר החוץ הרוסי הראשון שביקר בקניה. המסחר הבילטרלי הגיע לסכום של 35.22 מיליארד שילינג קנייתי (340 מיליון דולר). קנדה ייצאה סחורות בשווי של 12.85 מיליארד שילינג קנייתי (124 מיליון דולר) ורוסיה ייצאה סחורות בשווי 22.37 מיליארד שילינג קנייתי (216 מיליון דולר) לקניה בשנת 2018, לפי נתוני מרכז הייצוא הרוסי. הסחורה העיקרית שמייצאת רוסיה לקניה היא דגנים, ברזל ופלדה, דשנים ונייר. קניה מייצאת לרוסיה בעיקר פרחים חתוכים, קפה, תה, פירות וירקות. בקניה מבקרים מדי שנה כ-10,000 תיירים רוסים. כדי לחזק את הסכם שיתוף הפעולה הרוסי-קנייתי בתחום התיירות. נג'יב בלאלה, שר התיירות הקנייתי, ביקר במוסקבה במרץ 2011 כדי להשתתף בתערוכת התיירות הבינלאומית. בנובמבר 2009 השתתפה משלחת מקניה בראשות שר התחבורה צ'יראו עלי מוואקוואר בוועידת השרים העולמית הראשונה לבטיחות בדרכים במוסקבה. בשנת 2010 נחתם הסכם בין איירופלוט לקניה איירווייז על הפעלה משותפת של התוואי מוסקבה - דובאי - ניירובי, ואירופלוט אמורה הייתה לבצע הובלת נוסעים ומטען על התוואי מוסקבה - ניירובי - מוסקבה. החל משנת 2008 הכשירו ממשלת רוסיה והחברות הפרטיות כ-200 איש. בנוסף, רוסיה מעניקה מדי שנה לקניה 30 מלגות מהתקציב הפדרלי. המספר צנח ל-26 בשנת 2010, בגלל קשיים ארגוניים עם הצד הקנייתי. רוסיה מחזיקה בשגרירות בבירת קניה, ניירובי. קניה מחזיקה בשגרירות בבירת רוסיה, מוסקבה. מדיה וקבצים בנושא יחסי קניה–רוסיה בוויקישיתוף [1]. Kenya-Russia agree to form business council as Presidents Kenyatta and Putin meet in Sochi. Retrieved on 27 October 2019. [2]. Russia to invest in East Africa. Retrieved on 27 October 2019. [3]. Russia's Vladimir Putin woos Kenya with military kit and energy. Retrieved on 27 October 2019.
ליל יאכטי

מיילס פארקס מקולום (באנגלית: Miles Parks McCollum; נולד ב-23 באוגוסט 1997), ידוע בשם הבמה ליל יאכטי (Lil Yachty), הוא ראפר, זמר ופזמונאי אמריקאי. יאכטי זכה לפרסום ראשוני כאשר פרסם באתר SoundCloud את סינגל הבכורה שלו, "One Night". השיר זכה להצלחה רבה ושימש כסרטון קומדיה ויראלי. במרץ 2016 הוציא יאכטי את מיקסטייפ הבכורה שלו, Lil Boat. באפריל 2016, הוציא יאכטי את הלהיט "Broccoli", שהגיע למקום החמישי בבילבורד הוט 100. ב-10 ביוני 2016 הודיע כי חתם בחברות התקליטים קוואליטי קונטרול, קפיטול רקורדס ומוטאון. חודש לאחר מכן, הוציא יאכטי את המיקסטייפ השני שלו, Summer Songs 2. בדצמבר 2016 התארח יאכטי בלהיט "iSpy" של הזמר קייל, השיר הגיע בשיאו למקום הרביעי בבילבורד הוט 100. ב-26 במאי 2017, הוציא יאכטי את אלבום הבכורה שלו, Teenage Emotions. במרץ 2018, הוציא את אלבום האולפן השני שלו, Lil Boat 2 אשר מהווה המשך למיקסטייפ הבכורה שלו הנושא את אותו שם. ב-19 באוקטובר 2018, חודשים ספורים לאחר מכן, הוציא את אלבומו השלישי, Nuthin' 2 Prove. באוקטובר 2022 יצא הלהיט "Poland" שזכה לפופולריות והפך לתופעת אינטרנט. מוקדם יותר באותה שנה שיחק בדרמה המוזיקלית "כוכבת עולה" (אנ') בתור מיילס; הסרט, בבימויה של סאנה ליית'ן (אנ') מבוסס על רומן באותו שם מ-2019. בינואר 2023 הוציא את האלבום "Let's Start Here", שזכה לביקורות חיוביות, על רקע שינוי הז'אנר המפתיע לכיוון הרוק הפסיכדלי. ב-11 באוגוסט השתתף בסינגל "Number 9" של מיגל. 2017: Teenage Emotions 2018: Lil Boat 2 2018: Nuthin' 2 Prove 2020: Lil Boat 3 2023: Let's Start Here. 2016: Lil Boat 2016: Summer Songs 2 2020: A-Team 2015: Summer Songs 2015: Hey Honey Let's Spend Wintertime On a Boat 2016: Big Boat 2016: Lost Files 2018: Birthday Mix 3.0 מדיה וקבצים בנושא ליל יאכטי בוויקישיתוף אתר האינטרנט הרשמי של ליל יאכטי ליל יאכטי, ברשת החברתית פייסבוק ליל יאכטי, ברשת החברתית אקס (טוויטר) ליל יאכטי, ברשת החברתית אינסטגרם ליל יאכטי, ברשת החברתית טיקטוק ליל יאכטי, סרטונים בערוץ היוטיוב ליל יאכטי, במסד הנתונים הקולנועיים IMDb (באנגלית) ליל יאכטי, באתר אפל מיוזיק (באנגלית) ליל יאכטי, באתר ספוטיפיי ליל יאכטי, באתר סאונדקלאוד (באנגלית) ליל יאכטי, באתר AllMusic (באנגלית) ליל יאכטי, באתר MusicBrainz (באנגלית) ליל יאכטי, באתר דיזר ליל יאכטי, באתר Discogs (באנגלית) ליל יאכטי, באתר Songkick (באנגלית) ליל יאכטי, באתר Genius ליל יאכטי, באתר אמזון מיוזיק Pearce, Sheldon (2016-11-30). "From Lil Yachty to DRAM, 2016's best hip-hop is all about black joy". The Guardian (באנגלית בריטית). ISSN 0261-3077. נבדק ב-2020-03-15. Max Weinstein, Lil Yachty Releases Debut Mixtape 'Lil Boat' Featuring Young Thug and Quavo - XXL, XXL Mag (באנגלית) HipHopDX- https://hiphopdx.com, Lil Yachty Announces Signing To Quality Control, HipHopDX, ‏2016-06-10 Lil Yachty Drops New Mixtape 'Summer Songs 2' Along With 'Keep Sailing' Short Film, Vibe, ‏2016-07-20 (באנגלית) Ed Sheeran Stays No. 1 on Hot 100, Kendrick Lamar Debuts at No. 2, Billboard, ‏2017-04-10 Max Weinstein, Lil Yachty Reveals 'Teenage Emotions' Album Tracklist and Official Cover - XXL, XXL Mag (באנגלית)
דוקטור דוליטל (סרט, 1998)

דוקטור דוליטל (באנגלית: Dr. Dolittle) הוא סרט קומדיה אמריקאי בכיכובו של אדי מרפי. הסרט יצא לאקרנים בשנת 1998, בבימויה של בטי תומאס והוא מבוסס על הספר דוקטור דוליטל מאת יו לופטינג. הסרט זכה להצלחה בקופות. כבר כילד ידע ג'ון דוליטל הקטן לדבר עם הכלב שלו, אך בהתבגרותו שכח והתעלם מכשרון זה. ג'ון דוליטל הגדול הפך לרופא רציני בבית חולים ויותר מדי רציני בבית, הוא חי באושר עם אשתו ליסה ועם בנותיו צ'ריס המתבגרת ומאיה החנונית, אשר יש לה קביה בשם רודני וביצה אשר מאיה חושבת שזה ביצת ברבור. יום אחר המשפחה של ג'ון יוצאת לחופשה, אולם ג'ון נאלץ לעבוד בבית החולים ובדרך הוא כמעט דרס כלב במכוניתו, ג'ון קיבל מכה בראשו בעוד שהכלב קם וצעק עליו בשפת בני האדם. יום למחרת הקביה רודני החל לדבר אל ג'ון, והוא החל להשתגע ושכח מה קרה בילדותו. לאחר שג'ון עזר לינשופה, חיות רבות החלו לבוא אליו שיעזור להם ואז הוא החל לאמץ את הכלב, וקרא לו בשם "לאקי". ג'ייק החל לעזור לכל מיני חיות וגם לנמר קרקס בשם ג'ק אשר סובל מכאב מוחי רציני. בעקבות זאת ג'ון למד להבין את מתנתו מהילדות, אולם כאשר הוא ביצע החייאה לעכברוש, ליסה ומארק גילו זאת ושלחו אותו לבית משוגעים. שם ג'ון התחרט על מתנתו וחזר לעבודתו הקודמת. כאשר מאיה ספרה לארצ'ר, סבה של מאיה ואביו של ג'ון, שהיא אוהבת שאביה מדבר לחיות, ג'ון שינה את ליבו וחזר לעזור ולדבר אל החיות, והוא התנצל בפני מאיה וסיפר לה שהוא אוהב אותה מאוד, כמו כן הוא התנצל בפני לאקי הכלב. יחד, הם לקחו את ג'ק הנמר מהקרקס והבטיחו שיטפלו בו היטב. ארצ'ר סיפר לליסה שהמתנה של ג'ון היא לדבר אל החיות היא אמיתית, ובעזרת תמיכתו של אשתו, ג'ון הצליח לרפא את ג'ק הנמר ולהציל את חייו. קאלוואי התלהב מהכישרון של ג'ון, אולם הוא נאלץ לבטל את העסקה. גון הפך לרופא וטרינר, ועזר לכל מיני חיות. בסוף הסרט, לאקי ורודני התבוננו בבקיעת הביצה של מאיה, ומהביצה יצא תנין קטן. אדי מרפי - דוקטור ג'ון דוליטל אוסי דייוויס - ארצ'ר דוליטל פיטר בויל - מר קלוואי קריסטין וילסון - ליסה דוליטל קיילה פראט - מאיה דוליטל רייבן סימון - צ'ריס דוליטל ג'פרי טמבור - דוקטור פיש נורם מקדונלד - לאקי הכלב אלברט ברוקס - ג'ק הנמר כריס רוק - רודני הקביה ג'נה אלפמן - ינשופה ג'ונתן ליפניקי - גור נמר גארי שנדלינג - יון זכר ג'ולי קאוונר - יונה נקבה גילברט גוטפריד - כלב מתלונן רני סנטוני - עכברוש ג'ון לגוויזאמו - עכברוש אלן דג'נרס - כלבת המחמד של ג'ון מהפרולוג "דוקטור דוליטל", במסד הנתונים הקולנועיים IMDb (באנגלית) "דוקטור דוליטל", באתר נטפליקס "דוקטור דוליטל", באתר AllMovie (באנגלית) "דוקטור דוליטל", באתר Rotten Tomatoes (באנגלית) "דוקטור דוליטל", באתר Box Office Mojo (באנגלית) "דוקטור דוליטל", באתר Metacritic (באנגלית) "דוקטור דוליטל", באתר אידיבי "דוקטור דוליטל", באתר דיסני+ סרטים (באנגלית) "דוקטור דוליטל", במסד הנתונים הקולנועיים KinoPoisk (ברוסית)
גל P (אלקטרוקרדיוגרפיה)

באלקטרוקרדיוגרפיה, גל P באק"ג מייצג את הדפולריזציה של הפרוזדורים, שכתוצאה ממנה חלה התכווצות הפרוזדורים. גל P מייצג את הפעילות החשמלית בשני הפרוזדורים (הדפולריזציה העלייתית). בדרך כלל הדפולריזציה של העלייה הימנית מתרחשת מעט לפני הדפולריזציה של העלייה השמאלית, מאחר שמקורו של גל הדפולריזציה הוא בקשר הגת והפרוזדור, הממוקם בקצה עלייה ימין, משם הוא ממשיך לעלייה שמאל דרך הצרור על שם בכמן. דפולריזציה שמקורה במוקדים עלייתיים אחרים שאינם קשר הגת והפרוזדור, עשויה לגרום לגל P בעל צורה שונה מהרגיל. שינויים בגל P עשויים להיות מקושרים למצבים רפואיים שונים: גל P עם משרעת מוגברת יכול להעיד על היפוקלמיה, היפרטרופיה של עלייה ימין ולב ריאתי. גל P עם משרעת מופחתת יכול להעיד על היפרקלמיה. גל P ביפאזי יכול להעיד על היפרטרופיה של עלייה שמאל. שלושה או יותר גלי P בעלי צורה שונה באותו חיבור, מעידים על קיומו של מקור חשמלי נוסף חוץ מקשר הגת והפרוזדור, המייצר דחפים חשמליים. מצב זה ונקרא קוצב עלייתי נודד (WAP). החלפתם של גלי ה-P בגלי F מעידה על רפרוף עליות היעדר מוחלט של גלי P עשוי להעיד על פרפור עליות סופי או דום סינוס. מדיה וקבצים בנושא גל P בוויקישיתוף Steven Douedi, Hani Douedi, P wave, Treasure Island (FL): StatPearls Publishing, 2019 https://litfl.com/p-wave-ecg-library/ Xiqiang Wang, Dan Han, and Guoliang Li, Electrocardiographic manifestations in severe hypokalemia, J Int Med Res, 2020 doi: 10.1177/0300060518811058 Richard A Harrigan and Kevin Jones, Conditions affecting the right side of the heart, BMJ, 2002 doi: 10.1136/bmj.324.7347.1201 Daniel M. Garrison; Venkata Satish Pendela; Jawedulhadi Memon., Cor Pulmonale, StatPearls, 2021 Priyanka Parajuli, Andaleeb A. Ahmed, Left Atrial Enlargement, Treasure Island (FL): StatPearls Publishing, 2019 Wandering Atrial Pacemaker (WAP) ECG Review www.healio.com https://ecgwaves.com/topic/atrial-flutter-ecg-treatment-management
דיק קלארק (סנאטור)

ריצ'רד קלרנס קלארק (באנגלית: Richard Clarence Clark;‏ 14 בספטמבר 1928 – 20 בספטמבר 2023) היה פוליטיקאי אמריקאי, שייצג את מדינת איווה בסנאט של ארצות הברית בין השנים 1973–1979. קלארק נולד ביישוב פריז שבמזרח איווה. הוא התחנך תחילה באוניברסיטת מרילנד גלובל קמפוס ולאחר מכן באוניברסיטת גתה בפרנקפורט בשנים 1950–1952, במקביל לשירותו בצבא ארצות הברית. ב-1953 השלים לימודי תואר ראשון באוניברסיטת איווה עילית ותואר שני ב-1956 באוניברסיטת איווה. לפני שהיה סנטור, קלארק היה פרופסור באוניברסיטת איווה עילית, ואז שימש כעוזרו של חבר הקונגרס ג'ון קולבר. בזמן שעבד עבור קולבר, קלארק סייע בארגון מסע הבחירות במהלכו נבחר קולבר לבית הנבחרים של ארצות הברית. כחבר המפלגה הדמוקרטית הצליח להיבחר למשרה ציבורית פעם אחת בלבד — ב-1972, עת נערכו בחירות לסנאט בהן גבר על הסנאטור הרפובליקני המכהן ג'ק מילר. קלארק קיבל 662,637 קולות (כ-55% מקולות הבוחרים) לעומת 530,525 (כ-44%) שהשיג מילר. קלארק היה חבר בוועדת החוץ וישב בראשות ועדת המשנה לענייני אפריקה, ובמסגרת תפקיד זה פיתח מומחיות רבה בנושא מלחמת האזרחים באנגולה. ב-1976 הוא כתב את "תיקון קלארק", שאסר על מתן סיוע מהקבינט של ארצות הברית לקבוצות פרטיות שעסקו בפעולות צבאיות או צבאיות-למחצה באנגולה. בשל מאמציו נגד ממשלת האפרטהייד בדרום אפריקה, יריבו רוג'ר ג'פסן כינה אותו "הסנאטור מאפריקה". קלארק כיהן בוועדת החקלאות, התזונה והיערנות, בוועדת הסביבה והעבודות הציבוריות ובוועדת העסקים הקטנים והיזמות. קלארק התמודד בבחירות חוזרות לסנאט ב-1978, אך הפסיד לרוג'ר ג'פסן. קלארק מונה אז על ידי נשיא ארצות הברית ג'ימי קרטר לשגריר-על ומתאם לענייני פליטים מטעם ארצות הברית ב-1979. קלארק שימש עמית בכיר במכון אספן למחקרים הומניסטיים מאז 1980 ועד למותו. קלארק נפטר ב-20 בספטמבר 2023, בן -95. דיק קלארק, באתר המדריך הביוגרפי של הקונגרס של ארצות הברית (באנגלית) דייוויד רוג'רס, A Mandela backstory: Dick Clark, באתר פוליטיקו, 23 בדצמבר 2013 (באנגלית)
Groupama–FDJ

Groupama–FDJ היא קבוצת אופני כביש צרפתית בדרג ה-UCI World Tour שנוסדה בשנת 1997. הקבוצה נחשבת לקבוצה הצרפתית הבכירה בענף ביחד עם קבוצת AG2R La Mondiale. הספונסרית הבכירה של הקבוצה היא FDJ, חברת הלוטו של צרפת. הקבוצה קמה בשנת 1997 בשם "לה פרנסז דה ז'ה" על ידי מרק מדיו, שהיה רוכב אופניים שגם ניצח פריז - רובה בעברו. כבר בעונה הראשונה שלה הקבוצה רשמה כמה הישגים גדולים, כשניצחה את פריז - רובה עם פרדריק גוסדו, את קלאסיקה סן סבסטיאן עם דווידה רבלין ואת הקטע ה-16 בטור דה פראנס עם כריסטופר מנין. ב-2003, ביידן קוק ניצח את קטגוריית הנקודות בטור דה פראנס. ב-2006 הקבוצה ניצחה את מרוץ האומלופ הט פולק עם פיליפ ז'ילבר, ששיחזר את ההישג ב-2008. ב-2016 הקבוצה השיגה את הניצחון הראשון שלה במונומנט, כשארנו דמאר ניצח את מילאנו - סן רמו. ב-2018 הקבוצה ניצחה את המונומנט השני שלה, עם טיבו פינו בג'ירו די לומברדיה. בפברואר 2019, לאחר שנחשפה פרשיית הסימום באליפות העולם בסקי נורדי, בה היו מעורבים כמה רוכבי אופניים, הודה גאורג פרידלר, רוכב הקבוצה, שהשתמש בסמים, בעקבות כך שוחרר מהקבוצה. פרק זה טעון עדכון. אנא תרמו לוויקיפדיה ועזרו לעדכן אותו. הסיבה היא סגל הקבוצה מעודכן לשנת 2020. צרפת ברונו ארמירייל שווייץ מטאו באדילאטי צרפת ויליאם בונה צרפת אלכסיס ברונייל צרפת קלמו דאבי צרפת מיקל דלייז' צרפת ארנו דמאר צרפת אנטואן דושאן צרפת דויד גאודו לוקסמבורג קווין ג'נייטס איטליה יאקופו גוארניירי צרפת סימון גוגליילמי ליטא איגנטס קונובאלובאס שווייץ שטפן קינג צרפת מת'יו לדגנווי צרפת אוליבר לה גה שווייץ פביאן לינהרד שוודיה טוביאס לודוויגסון צרפת ולנטין מדואה צרפת רודי מולאר צרפת טיבו פינו שווייץ סבסטיאן רייכנבך צרפת אנטוני רו אוסטרליה מיילס סקוטסון צרפת רומיין סייל בריטניה ג'ק סטיוארט צרפת בנג'מין תומא הונגריה אטיליה ואלטר הולנד יוליוס ואן דן ברג מדיה וקבצים בנושא Groupama–FDJ בוויקישיתוף אתר האינטרנט הרשמי של Groupama–FDJ (בצרפתית) Groupama–FDJ, ברשת החברתית אקס (טוויטר) Groupama–FDJ, סרטונים בערוץ היוטיוב ראשי תיבות של פרנסז דה ז'ה, או בצרפתית - Française des Jeux Georg Preidler says he became involved in blood doping ‘out of pure curiosity', cyclingweekly.com